

**Шектеу іс-шараларын тоқтату және Көктүбек селолық округі әкімінің 2016 жылғы 1 шілдедегі "Май ауданы Көктүбек селолық округінің "Ақжар Өндіріс" Агрофирмасы жауапкершілігі шектеулі серіктестігінде шектеу іс-шараларын белгілеу туралы" № 2 шешімінің күші жойылды деп тану туралы**

Павлодар облысы Май ауданы Көктүбек селолық округі әкімінің 2016 жылғы 29 қарашадағы № 3 шешімі. Павлодар облысының Әділет департаментінде 2016 жылғы 23 желтоқсанда № 5304 болып тіркелді

      Қазақстан Республикасының 2016 жылғы 6 сәуірдегі "Құқықтық актілер туралы" Заңының 46-бабы 2-тармағының 4) тармақшасына, Қазақстан Республикасының 2002 жылғы 10 шілдедегі "Ветеринария туралы" Заңының 10-1 бабының 8) тармақшасына сәйкес және Май ауданының мемлекеттік бас ветеринариялық-санитарлық инспекторының 2016 жылғы 8 қарашадағы № 2 ұсынысы негізінде, Көктүбек селолық округінің әкімі **ШЕШІМ ҚАБЫЛДАДЫ:**  
      1. Май ауданы Көктүбек селолық округінде орналасқан "Ақжар Өндіріс" Агрофирмасы жауапкершілігі шектеулі серіктестігінің аумағында жылқы ринопневманиясы ауруын жою бойынша кешенді ветеринариялық-санитарлық іс-шараларды жүргізумен байланысты белгіленген шектеу іс-шаралары тоқтатылсын.  
      2. Көктүбек селолық округі әкімінің 2016 жылғы 1 шілдедегі "Май ауданы Көктүбек селолық округінің "Ақжар Өндіріс" Агрофирмасы жауапкершілігі шектеулі серіктестігінде шектеу іс-шараларын белгілеу туралы" № 2 шешімінің (Павлодар облысы Әділет департаментінің Нормативтік құқықтық актілерді мемлекеттік тіркеу тізілімінде 2016 жылғы 22 шілдеде № 5172 болып тіркелген, аудандық "Шамшырақ" газетінің 2016 жылғы 30 шілдедегі № 32 (8270) санында жарияланған) күші жойылды деп танылсын.  
      3. Осы шешімнің орындалуын бақылауды өзіме қалдырамын.  
      4. Осы шешім алғаш рет ресми жарияланған күнінен кейін он күнтізбелік күн өткен соң қолданысқа енгізіледі.

|  |
| --- |
| *Көктүбек селолық* |
| *округінің әкімі* | *Ә. Дүсіпов* |
| *КЕЛІСІЛДІ:* |
| *"Қазақстан Республикасы* |
| *Ауыл шаруашылық* |
| *министрлігі ветериналық* |
| *бақылау және қадағалау* |
| *Комитетінің Май* |
| *аудандық аумақтық* |
| *инспекциясы" мемлекеттік* |
| *мекемесінің басшысы* | *Н. Жұмабаев* |
| *2016 жылғы "29" қараша* |
| *"Май ауданының* |
| *ветеринария бөлімі"* |
| *мемлекеттік мекемесі* |
| *басшысының міндетін атқарушы* | *Е. Ахметов* |
| *2016 жылғы "29" қараша* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК